User:Dranupsai/sandbox

കോവിഡ് കാലത്ത് അധിക പുണ്യവുമായി റമദാൻ ..........................................

ഇക്കുറി റമദാൻ കടന്നു വന്നത് അടച്ചു പൂട്ടിയ മുറകൾക്കുള്ളിലെ വ്രതാനുഷ്ഠാനങ്ങളോടുകൂടിയാണ്. അനുഗ്രഹത്തിന്റേയും, പാപമോചനത്തിന്റേയും, പശ്ചാത്താപങ്ങളുടേയും രാവുകൾ! ഇസ്ലാമിന്റെ വിശ്വാസപാതയിലെ പഞ്ചസ്തംഭങ്ങളിലൊന്നാണ് റമദാൻ നോമ്പ് .'സംസ്കരണ'മാണ് വ്രതമെന്നാണ് പ്രവാചക മൊഴികൾ. വ്രതങ്ങൾ വൈകാരിക പ്രവർത്തനങ്ങളെ സന്തുലിതമാക്കുകയും, ആന്തരിക ശാരീരിക പ്രവർത്തനങ്ങളെ ക്രമീകരിച്ച് ശുദ്ധീകരിക്കുകയും ചെയ്യുന്നു .. നബി(സ) പ്രവചിക്കുന്നത് , "നിങ്ങൾ വ്രതാനുഷ്ഠാനങ്ങളിലൂടെ ആയൂരാരോഗ്യം കൈവരിക്കൂ" എന്നാണ്. British Nutritional Journal ലിൽ പറഞ്ഞിരിക്കുന്നത്, നോമ്പ് രക്തത്തിലുള്ള ഭക്ഷ്യാംശങ്ങളെ സംസ്കരിക്കുന്ന മൂത്രാശയ അവയവങ്ങളുടെ പ്രവർത്തനങ്ങളെ ലഘൂകരിക്കുന്നു എന്നാണ് ...

" ലംഘനം പരമൗഷധം "എന്നാണ് ആയൂർവേദ ഗ്രന്ഥങ്ങളിലും പരാമർശിച്ചിരിക്കുന്നത്. ആയൂർവേദ ചികിത്സാശാസ്ത്രത്തിലെ ഏറ്റവും പ്രധാനപ്പെട്ട ഒരു ചികിത്സാരീതിയാണ് ഉപവാസം അഥവാ ലംഘനം എന്നു പറയുന്നത്... അങ്ങനെയൊക്കെയുള്ള നോമ്പിന്റെ /ഉപവാസത്തിന്റെ/ വ്രതത്തിന്റെ ശാരീരികവും മാനസികവും സാംസ്കാരികവും ആത്മീയവും വൈദ്യശാസ്ത്രപരവുമായ ഗുണമേന്മകളും പ്രയോജനങ്ങളുമാണ് ഈ എഴുത്തിലൂടെ തിരയുന്നത് ..... നോമ്പ് ഒരു ജീവിതചര്യയാണ്. ദൈനംദിന ജീവിതത്തിലെ കല്മഷങ്ങളും കാലുഷ്യങ്ങളും കാരണം രോഗാതുരമായ ഒരു ശരീരത്തെയും മനസ്സിനേയും എങ്ങനെ ഊർജസ്കരവും ആരോഗ്യ പൂർണ്ണവും ആക്കാം എന്നാണ് നോമ്പുകാലം നമുക്ക് കാണിച്ചുതരുന്നത്. ഒരു മാസക്കാലം ഒരു വിശ്വാസി എങ്ങനെയാണ് ജീവിക്കേണ്ടതെന്നാണ് അതിന്റെ നിഷ്കർഷകൾ.അതിരാവിലത്തെ അത്താഴം മുതൽ പകൽ മുഴുവൻ നീണ്ടു നില്ക്കുന്ന അനുഷ്ഠാനങ്ങൾ ( പകലുറക്കം വർജിക്കുക, ലൈംഗീകവും ഭൗതീകവുമായ ചിന്തകൾ വെടിയുക എന്നതുൾപ്പടെ ). സൂര്യൻ ഉദിക്കുന്നതിന് ഏകദേശം ഒന്നര മണിക്കൂർ (ആയൂർവേദത്തിലെ ബ്രാഹ്മമുഹൂർത്തം ) സുബ്ഹി ബാങ്കിനു മുമ്പ് നോമ്പു കാലത്ത് മലയാളി കഴിക്കുന്ന ആഹാരത്തെയാണ് അത്താഴം എന്നു പറയുന്നത്. ഇതൊരു കാരണവശാലും ഉപേക്ഷിക്കരുത്. കാരണം രാവിലത്തെ ആഹാരമാണ് തലച്ചോറിനുള്ള പ്രധാന ഭക്ഷണം. പ്രാതൽ കഴിക്കാതിരുന്നാൽ ഓർമ്മക്കുറവ്, മന്ദത, അകാരണമായ ശരീരക്ഷീണം, പൊണ്ണത്തടി, അസിഡിറ്റി, ഹോർമോൺ വ്യതിയാനങ്ങൾ, ഡിപ്രഷൻ എന്നീ പ്രശ്നങ്ങൾ ഉണ്ടാവാം. നോമ്പിലെ ഏറ്റവും ശ്രദ്ധിക്കേണ്ട കാര്യം നോമ്പുതുറയാണ് .സൂര്യാസ്തമയത്തിനു ശേഷമുള്ള ആഹാരം ശരിക്കും നിഷിദ്ധമാണ്. അതുകൊണ്ട് തന്നെ നോമ്പുതുറ,ഖരാഹാരം ഉപയോഗിച്ചാവാതിരിക്കണം.രാവിലെ മുതൽ ഉപവാസത്തിലിരിക്കുന്ന ആൾ, കൊഴുപ്പുള്ളതും സങ്കീർണമായതുമായ ആഹാരപാനീയങ്ങൾ ഉപയോഗിക്കുന്നത് ഉചിതമാണോ എന്നു ചിന്തിക്കേണ്ടിയിരിക്കുന്നു. Fasting is the willfull retrainment from eating for a period of time. നോമ്പുകൊണ്ടുള്ള പ്രയോജനത്തെ അത് എത്രമാത്രം കുറയ്ക്കുന്നുവെന്നതും.

" ഉപസമീപേയോ വാസോ ജീവാത്മപരമാത്മനോ ഉപവാസ: സവിജ്ഞേയോ നതു കായസ്യ ശോഷണം !"

ഉപ= സമീപം / താഴെ വാസം = ഇരിപ്പ്/ജീവിക്കുക പ്രപഞ്ചബോധത്തിനോട് / നിയതിയോട് /ഈശ്വരനോട് അടുത്തിരിക്കുന്നു എന്നാണ് ഉപവാസത്തിന്റെ നിരുക്തി ..ഒരു പക്ഷേ ആരോഗ്യത്തിന്റെ അടുത്തിരുപ്പ് എന്നും പറയാം, കാരണം അത്രത്തോളം ചികിത്സാ പ്രാധാന്യമാണ് അതിനുള്ളത്. ആയൂർവേദശാസ്ത്ര പ്രകാരം ,ലംഘനം അഥവാ ഉപവാസം ഏറ്റവും പ്രധാനപെട്ട ഒരു ചികിത്സാ ഉപാധിയാണ്/ഉപകരണമാണ്.

" ലംഘനേന ക്ഷയം നീതേ ദോഷേ... വിജ്വരത്വം ലഘുത്വം ച ..... പ്രാണാവിരോധിനാ ചൈനം ലംഘനേനോപപാദയേത് "

>>ശരീരത്തിലെ ഏറ്റവും വലിയ അവയവങ്ങൾ ( organs) നിറഞ്ഞ ദഹനവ്യവസ്ഥ(Digestive System ) യ്ക്ക് വിശ്രമം കൊടുക്കുമ്പോൾ സംരക്ഷിക്കപെടുന്ന ഊർജം  വലുതാണ്. ആ ഊർജത്തെ മറ്റു കാര്യങ്ങൾക്കായി ശരീരത്തിന് ഉപയോഗിക്കാൻ സാധിക്കും .ഉദാ: റിപ്പയർ വർക്കുകൾ, self Healing എന്നിവ.. >> രക്തത്തിലുള്ള മാലിന്യങ്ങൾ (waste /debris), വിഷപദാർത്ഥങ്ങൾ (Toxins) എന്നിവയെ ദഹിപ്പിക്കും. Kindles the digestive fire, Produces remission of fever, Lightening of body and relish for food. >> ശക്തമായ പ്രതിരോധ വ്യവസ്ഥയെ കെട്ടിപെടുത്തും.(Immunity System). >> ശരീരത്തേയും മനസ്സിനേയും ശാന്തമാക്കി, നിയന്ത്രണവിധേയമാക്കാൻ സാധിക്കുന്നു. അതു വഴി ശരിതെറ്റുകളെ മനസ്സിലാക്കി ഉചിതമായ തീരുമാനങ്ങൾ എടുക്കാൻ സജ്ജമാക്കുന്നു. >> ശരീര ലഘുത്വവും ( lightness), സ്വാഭാവികമായ കാന്തിയും ( glow) പ്രദാനം ചെയ്യുന്നു. >> ആദ്ധ്യാത്മികമായ വിശുദ്ധി സംജാതമാക്കുന്നു. >> ജ്വരം, അതിസാരം, ഗ്രഹണി പോലുള്ള രോഗങ്ങളെ ഇല്ലാതാക്കുന്നു. Fasting is pre-eminently the best remedy as soon as the characterestic symptoms of the disease make appearance.

ഇതൊക്കെയാണ് ഉപവാസം കൊണ്ട് ലഭിക്കുന്ന പ്രയോജനങ്ങൾ. ജ്വരം (fever)മുതലായുള്ള രോഗങ്ങളുടെ ചികിത്സയിലെ അതിന്റെ പ്രാധാന്യതയാണ് ഈ കോവിഡ് കാലത്ത് ഉപവാസത്തിന്റെ പ്രസക്തി.ഇത് ഒരു പരിധി വരെ രോഗവ്യാപനത്തിന്റെ തോത് കുറയ്ക്കുകയും ചെയ്യും ...

" ജ്വരേ ലംഘനമേവാദാവുപദിഷ്ടമൃതേ ജ്വരാത്!"

ചരകസംഹിതയിൽ ജ്വരത്തിന്റെ ആദ്യാവസ്ഥയിലെ ചികിത്സയായി പറഞ്ഞിരിക്കുന്നത് ഉപവാസമാണ്. അഷ്ടാംഗഹൃദയത്തിലും ഇതു തന്നെയാണ് പറഞ്ഞിരിക്കുന്നത്.

"ലംഘനം സ്വേദനം കാലോ യവാഗുസ്തിക്തോ രസ: l മലാനാം പാചനാനി സ്യൂർ യഥാവസ്ഥം ക്രമേണ ച | "

പനിയുടെ ആരംഭത്തിൽ കഫദോഷമായിരിക്കും കൂടുതൽ വർദ്ധിച്ചിരിക്കുക. ആ സാഹചര്യത്തിൽ ആഹാരലംഘനം ദഹനശക്തിയെ (ജഠരാഗ്നിയെ) ഉദ്ദീപിപ്പിക്കുകയും, രോഗപ്രതിരോധശക്തിയെ ഉത്തേജിപ്പിക്കുകയും ചെയ്യും. അങ്ങനെ ശരീരത്തെ രോഗത്തിനെതിരെ പ്രവർത്തിക്കാൻ സജ്ജമാക്കി, രോഗമുക്തി കൈവരിക്കാൻ സാധിക്കും. രോഗ (രുക് ഉത്പാദ്യതേ = വേദന ഉണ്ടാക്കുന്നത്) ശബ്ദത്തിന്റെ ഒരു പര്യായം ആമയം എന്നാണ്. രോഗങ്ങളെല്ലാം " ആമാശയ സമുത്ഭൂതം " അഥവാ ആമാശയത്തിൽ നിന്ന് ഉദ്ഭവിക്കുന്നത് എന്നാണ് ഇതിന്റെ വിവക്ഷ. Fasting alliviates 'Ama' the metabolic poisons. "നോമ്പ് ഒരു പരിച" യാണെന്ന പ്രവാചക വചനം ഇവിടെ സ്മരണീയമാണ്.

ശരീരത്തിലേയും മനസ്സിലേയും മാലിന്യങ്ങൾ പുറന്തള്ളപെടുന്നതു കൊണ്ട് മനുഷ്യൻ ആത്മശുദ്ധീകരണത്തിലൂടെ പ്രപഞ്ചബോധവുമായി (Cosmic Conciousness) വേഗത്തിൽ ബന്ധിക്കപെടുകയും ഉന്നതമായ ഒരവസ്ഥയിലേക്ക് എത്തിചേരുകയും ചെയ്യുന്നു എന്നുള്ളതാണ് ഉപവാസത്തിലെ ആത്മീയത. American Health Association ന്റെ പഠനങ്ങളുടെ അടിസ്ഥാനത്തിൽ, അവർ അഭിപ്രായപ്പെടുന്നത്, നോമ്പ് മനുഷ്യന്റെ ചിന്താശക്തിയെ കൂടുതൽ സൂക്ഷമവും മൂർച്ഛയുള്ളതുമാക്കി തീർക്കുന്നു എന്നാണ്. എല്ലാ മതവിഭാഗങ്ങളുടേയും വ്രതങ്ങൾക്കും നോമ്പുകൾക്കും ഇതേ സവിശേഷതകൾ തന്നെയാണുള്ളത്.( a fast is a religious act and consists in abstaining from every kind of Sensual gratifications )

ഉപവാസം ഏറ്റവും ശക്തമായ സമരമുറയും പ്രതിഷേധ മാർഗവും ആക്കി മാറ്റിയ മഹാൻ, നമ്മുടെ പ്രിയപ്പെട്ട ഗാന്ധിജിയാണ് .. ആത്മവിശുദ്ധീകരണത്തിന്റെ സഹനപാതകളിലൂടെയുള്ള ആ സഞ്ചാരിയുടെ വാക്കുകൾ ശ്രദ്ധിക്കുക, " The control of the palate is a valuable aid for the control of Mind" രുചിയുടെ വിരുദ്ധവിസ്മയങ്ങൾക്കു പുറകേ പായുന്ന ഈ ലോകത്തിനുള്ള വെട്ടമാണ് ഈ വാക്യങ്ങൾ. നാവിന്റെ നിയന്ത്രണങ്ങളിലൂടെ മനസ്സിനെ മെരുക്കാമെന്നുള്ള വിശുദ്ധ മന്ത്രം ഹൃദയത്തിൽ സൂക്ഷിക്കുക. ജീവിതചര്യാ രോഗങ്ങളിൽ നിന്നും വിഷാദത്തിൽ നിന്നും അതു നമ്മെ അകറ്റി നിർത്തും. നോമ്പുകാലത്തെ ആഹാരങ്ങളേയും അരുതുകളേയും ഒന്നു ശ്രദ്ധിക്കാം. [അതിനു മുമ്പ് വളരെ അത്യാവശ്യമായി നാം മനസ്സിലാക്കേണ്ട ഒരു വസ്തുത ഉണ്ട്. എന്തെന്നാൽ, Indian Council for Medical Research (ICMR) ശുപാർശ ചെയ്യുന്നത് ,ഒരു ശരാശരി ഇന്ത്യക്കാരന് ആവശ്യമായ കലോറി, പുരുഷന് - 2875 K calയും സ്ത്രീക്ക് - 2225 K Calയും ആണെന്നുള്ളതാണ്. നാം കഴിക്കുന്ന ആഹാരം നമ്മുടെ ശരീരത്തിനാവശ്യമായ അളവിലും അനുപാതത്തിലുമാണെന്ന് ഉറപ്പുവരുത്തുക.] ഒഴിവാക്കേണ്ടത്: > വറുത്തതും കൊഴുപ്പു കൂടുതലുമായ ഭക്ഷണപദാർത്ഥങ്ങൾ. >പഞ്ചാസാര (refined sugar ), ഉപ്പ്, മസാലകൾ എന്നിവ കൂടുതലായി ചേർത്തിട്ടുള്ള ആഹാരങ്ങൾ. >ചായ, കാപ്പി, പുകയില, മദ്യം തുടങ്ങിയ ലഹരികളുടെ ഉപയോഗം. >കൃത്രിമ / അജൈവ പദാർത്ഥങ്ങൾ. (Non Organic food) >പഴകിയതും തണുപ്പുള്ളതുമായ (Refrigerated /frozen ) ആഹാരങ്ങൾ. > മത്സ്യമാംസാദികളുടെ അമിത ഉപയോഗം. > Commercial Diary Products, processed/fast foods. ഭക്ഷിക്കാവുന്നത്: > അന്നജങ്ങൾ. (ദീർഘനേരം ആമാശയത്തിൽ അവശേഷിച്ച് ഊർജം പകരുന്നത് ) > ഈത്തപ്പഴം.(നാരുകൾ, പൊട്ടാസ്യം, മഗ്നീഷ്യം, ഇരുമ്പ് എന്നിവ അടങ്ങിയിട്ടുള്ളത്) > ബദാം.(മാംസ്യവും നാരുകളും) > പഴങ്ങൾ, പഴച്ചാറുകൾ, നാരങ്ങാവെള്ളം, കസ്കസ് ഇട്ട വെള്ളം, ചെറുപയർ വേവിച്ചത് ,കൽക്കണ്ടം ഇട്ട ജീരകവെള്ളം, കരിക്ക്, തരിക്കഞ്ഞി, നോമ്പുകഞ്ഞി.( പ്രത്യേകിച്ചും നോമ്പുതുറ സമയത്ത്) > ഇലവർഗ്ഗങ്ങൾ, പച്ചക്കറികൾ.

നോമ്പിന്റെ പുണ്യം മരണശേഷമുള്ള സ്വർഗ്ഗപ്രാപ്തി മാത്രമല്ല, ജീവിച്ചിരിച്ചിരിക്കുമ്പോഴുള്ള രോഗനിർ മുക്തിയും സ്വച്ഛതയുമാണ്. നോമ്പുകാലത്ത് ചെയ്യുന്ന എല്ലാ പ്രവർത്തികൾക്കിടയിലും ദിക്റ് ചൊല്ലികൊണ്ടേയിരിക്കുക ,കാരണം അത് നമുക്ക് തരുന്നത് രണ്ടു നന്മകളാണ് മാനസികമായ സൗഖ്യവും ആത്മീയമായ നിർവൃതിയും. അതു കൊണ്ട്, കണ്ണും, കാതും കരളും നോമ്പ് നോക്കട്ടെ, കുരുത്തംകെട്ട വ്യാധികൾ പടിയിറങ്ങട്ടെ!

"മാശാ അല്ലാഹ്!" "യോ അപൂർവ്വ വൈദ്യായ നമോസ്തു തസ്മൈ!".

✍ DR.ANUP MURALEEDHARAN KOODAL 9946661101